Szörény község Baranya vármegyében, a Szigetvári járásban.

Fekvése 
Szörény Baranya vármegye legnyugatibb részén fekszik, keletről Kétújfalu, nyugatról Zádor a legközelebbi szomszédja, közigazgatási területe – mely a környező településekénél számottevően kisebb – határos még észak felől Pettend és Gyöngyösmellék közigazgatási területével is. A környék mindhárom városától (Barcstól, Sellyétől és Szigetvártól is) közel azonos távolságban található.

Megközelítése 
Legfontosabb közúti megközelítési útvonala a Kétújfalut Barcs térségével összekötő 5809-es út. A megyeszékhely, Pécs felől Szigetváron és Kétújfalun át közelíthető meg a legegyszerűbben, a 6-os főúton, majd az 5808-as és az 5809-es úton.

Története 
A település az 1950-es megyerendezés során került át Somogy vármegyétől Baranya megyéhez.

Közélete

Polgármesterei
 1990–1994: Kovács Zoltán (független)
 1994–1998: Kovács Zoltán (független)
 1998–2002: Kovács Zoltán (független)
 2002–2006: Kovács Zoltán (független)
 2006–2010: Boros István (független)
 2010–2014: Boros István (független)
 2014–2019: Boros István (független)
 2019-től: Boros István (független)

A népesség alakulása 
A helyi önkormányzat adatai szerint:

A település népességének változása:

 
A 2011-es népszámlálás során a lakosok 100%-a magyarnak, 1,7% cigánynak, 3,3% horvátnak, 8,3% németnek mondta magát (a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 63,3%, református 25%, felekezeten kívüli 8,3% (3,3% nem nyilatkozott).

Nevezetességei 
 református templom – a Drávafok-Kétújfalu Református Társegyházközség Szörényi Leányegyházközségének temploma 1817-ben épült; a karcsú tornyú, egyhajós, törtfehér színű, cserépfedéses, viszonylag jó karban lévő épület a falu központjában, a polgármesteri hivatallal átellenben található.

Jegyzetek

Külső hivatkozások 
Szörény Önkormányzatának honlapja

Kapcsolódó szócikkek

Baranya megye települései
Somogy vármegye települései